section_heading: Povijest
paragraph_text: mini|lijevo|240px|Katedrala i batisterij iz Parme Grad su osnovali Rimljani u 2. stoljeću prije Krista. Važno je prometno i trgovačko središte. Nakon ostrogotskih razaranja u 4. stoljeću naselje je obnovljeno u srednjem vijeku. Bio je poprište sukoba između Svetog Rimskog Carstva i Pape u 14. stoljeću, pa je često mijenjao vladare. Papa Pavao III. 1545. godine proglasio je Parmu dijelom Vojvodstva Parme i Paicenze. Nakon razdoblja habsburgške vlasti, potkraj 18. stoljeća grad dolazi pod vlast Francuza, da bi se već 1815. godine vratio pod austrijsku vlast. Godine 1861. Parma je priključena novoosnovanoj Kraljevini Italiji. Danas je Parma važno cestovno i željezničko čvorište na pravcu između Milana i Bologne. Ima razvijenu prehrambenu i farmaceutsku industriju, metalurgiju, proizvodnju stakla i strojeva, a najpoznatiji proizvod je sir parmezan.